ΓΡΑΠΤΗ ΕΡΩΤΗΣΗ E-1286/00

υποβολή: Hiltrud Breyer (Verts/ALE) προς την Επιτροπή

(19 Απριλίου 2000)

Θέμα: Έμμεσες ενισχύσεις για τον άνθρακα και την πυρηνική ενέργεια

Στο Λευκό Βιβλίο για τις ανανεώσιμες μορφές ενέργειας η Επιτροπήποχρεώνεται να λάβει μέτρα κατά των επιδοτήσεων του άνθρακα και της πυρηνικής ενέργειας.

1. α) Πόσες καταγγελίες έχει δεχθεί η Επιτροπή κατά τα τελευταία δύο χρόνια σχετικά με ενδεχόμενες ενισχύσεις του άνθρακα και της πυρηνικής ενέργειας;

β) Ποιες σχετικές αποφάσεις έχει λάβει η Επιτροπή;

γ) Από ποιες χώρες προέρχονται οι καταγγελίες και ποιες επιχειρήσεις ηλεκτρικής ενέργειας αφορούσαν;

δ) Πόσες καταγγελίες ελέγχονται στον τομέα αυτό επί του παρόντος από την Επιτροπή και από ποιες χώρες προέρχονται;

ε) Ποιο είναι το περιεχόμενο των καταγγελιών;

2. α) Πώς αναγνωρίζει η Επιτροπή ότι πρόκειται για έμμεσες και όχι δηλωμένες ενισχύσεις του άνθρακα και της πυρηνικής ενέργειας στα κράτη μέλη;

β) Έχει θεμελιώσει η Επιτροπή ένα συστηματικό τρόπο για να αποκαλύπτει έμμεσες ενισχύσεις στον εν λόγω τομέα;

γ) Σε καταφατική περίπτωση, αυτή η συστηματική διαδικασία είναι αποτελεσματική ως προς την παρεμπόδιση πλεονεκτημάτων ανταγωνισμού εκ μέρους μερικών επιχειρήσεων διανομής;

δ) Είναι, για παράδειγμα, κατάλληλη για να παρεμποδίσει τη χρήση αποθεματικών για εσωτερική χρηματοδότηση και/ή αγορά άλλων επιχειρήσεων; Εάν όχι, κινείται προς τέτοια κατεύθυνση η Επιτροπή;

ε) Εντός ποιας χρονικής περιόδου;

3. α) Συμφωνεί η Επιτροπή με την ερωτώσα ότι είναι απαραίτητη μια βάση δεδομένων για τον σκοπούμενο έλεγχο της αγοράς του τομέα της ηλεκτρικής ενέργειας σε ευρωπαϊκό επίπεδο;

β) Σε καταφατική περίπτωσηγιατί;

γ) Ποια μέτρα προτίθεται να λάβει η Επιτροπή για την ανάπτυξη μιας τέτοιας βάσης δεδομένων;

Απάντηση της κας de Palacio εξ ονόματος της Επιτροπής

(16 Ιουνίου 2000)

1. Όσον αφορά τις επιχορηγήσεις που δόθηκαν στον τομέα του άνθρακα, η Επιτροπή έλαβε από το 1997 δεκαπέντε καταγγελίες και οκτώ προσφυγές κατά των αποφάσεων της Επιτροπής, οι οποίεςποβλήθηκαν στο πρωτοδικείο του Ευρωπαϊκού Δικαστηρίου. Επιπλέον,ποβλήθηκαν στην Επιτροπή δύο μηνύσεις αντιντάμπινγκ σχετικά με τις εισαγωγές άνθρακα και οπτάνθρακα.

Η Επιτροπή εξέτασε τις καταγγελίες που της κατατέθηκαν σύμφωνα με τις αρχές του κοινοτικού δικαίου. Εξέδωσε την απόφαση 1999/184/ΕΚΑΧ, της 29ης Ιουλίου 1998, σχετικά με ενισχύσεις που χορήγησε η Γερμανία στις επιχειρήσεις Sophia Jacoba GmbH και Preussag Anthrazit GmbH για τα έτη 1996 και 1997(1). Με την εν λόγω απόφαση δόθηκε απάντηση σε τέσσερις καταγγελίες. Δύο άλλες καταγγελίες τέθηκαν στο αρχείο. Η Επιτροπή έχει στείλει προειδοποίηση συμμορφώσεως στη γερμανική κυβέρνηση προκειμένου να παράσχει πληροφορίες σχετικά με τη δυνατότητα να έχει ενδεχομένως χορηγηθεί κρατική ενίσχυση ως μέρος της διαδικασίας συγχώνευσης RAG AG / Saarbergwerke AG(2). Οι άλλες καταγγελίες βρίσκονταιπό εξέταση στο πλαίσιο των διαδικασιών που προβλέπονται για τέτοιες περιπτώσεις.

Οι καταγγελίες προέρχονται κυρίως από παραγωγούς άνθρακα του Ηνωμένου Βασιλείου, αλλά και από γαλλικές, ιταλικές και ισπανικές επιχειρήσεις. Μια από τις προσφυγές στο Ευρωπαϊκό Δικαστήριο κατετέθη από παραγωγό ηλεκτρικής ενέργειας. Το ακριβές αντικείμενο των καταγγελιών αφορά πιθανές στρεβλώσεις του ανταγωνισμού, λόγω διακρίσεων κατά τη χορήγηση ενισχύσεων στη βιομηχανία άνθρακα.

Όσον αφορά την πυρηνική ενέργεια, κατετέθη πρόσφατα μόνο μία καταγγελία. Η εν λόγω καταγγελία, σχετικά με τις επιδοτήσεις που έλαβαν οι επιχειρήσεις παραγωγής πυρηνικής ενέργειας για τις μελλοντικές τους δαπάνες αποξήλωσης εγκαταστάσεων, εξετάζεται επί του παρόντος από την Επιτροπή σύμφωνα με το κοινοτικό δίκαιο.

2. Όσον αφορά τον τομέα του άνθρακα, η απόφαση αριθ. 3632/93/ΕΚΑΧ, της Επιτροπής, της 28ης Δεκεμβρίου 1993, για το κοινοτικό καθεστώς παρεμβάσεων των κρατών μελώνπέρ της βιομηχανίας άνθρακα(3) στηρίζεται στις αρχές της διαφάνειας και είχε το πλεονέκτημα ότι κατάργησε οιοδήποτε άλλο καθεστώς έμμεσων ενισχύσεων. Η Επιτροπή έχει ένα σύστημα εποπτείας των δαπανών παραγωγής και των τιμών πώλησης των διάφορων επιχειρήσεων παραγωγής άνθρακα και, σε περίπτωση ανάγκης, των μονάδων παραγωγής των εν λόγω επιχειρήσεων. Η Επιτροπή αναλύει επίσης τις εκθέσεις διαχείρισης των επιχειρήσεων παραγωγής άνθρακα και καταβάλλει προσπάθειες προκειμένου να διασφαλίσει ότι τα κράτη μέλη δεν παραλείπουν να εκπληρώσουν τιςποχρεώσεις τους που απορρέουν δυνάμει της Συνθήκης ΕΚΑΧ. Η εν λόγω μέθοδος αποδεικνύεται αποτελεσματική και η Επιτροπή παρεμβαίνει όπου κρίνεται αναγκαίο.

Για τον πυρηνικό τομέα, ισχύουν οι διατάξεις της συνθήκης Ευρατόμ, όπως προβλέπεται από το άρθρο 305 (πρώην άρθρο 232) παράγραφος 2 της Συνθήκης ΕΚ. Δεν έχει συνεπώς καθιερωθεί καμία συστηματική μέθοδος προσδιορισμού των κρατικών ενισχύσεων στον πυρηνικό τομέα. Γενικά ωστόσο, η Επιτροπή διασφαλίζει την εποπτεία της αγοράς ηλεκτρικής ενέργειας δια των μέσων που τίθενται στην διάθεσή της, από τις οδηγίες για την εσωτερική αγορά. Η εφαρμογή του κοινοτικού δικαίου και ειδικότερα της Συνθήκης ΕΚ, δίνει στην Επιτροπή την δυνατότητα να εξετάσει κάθε περίπτωση που φέρεται εις γνώση της, σχετικά με τις στρεβλώσεις του ανταγωνισμού στον τομέα της παραγωγής ηλεκτρικής ενέργειας.

3. Η δημιουργία βάσης δεδομένων προσκρούει σε σημαντικές δυσκολίες από την άποψη του κόστους δημιουργίας και ενημέρωσης, βάσει πληροφοριών των οποίων η παροχή εξαρτάται από τις επιχειρήσεις και οι οποίες ενδέχεται να έχουν επιπτώσεις στον ανταγωνισμό μεταξύ αυτών.

Αντιθέτως, η Επιτροπή διαθέτει μέσα τα οποία της επιτρέπουν να παρακολουθεί την ανάπτυξη των διαφόρων πτυχών της εσωτερικής αγοράς και ειδικότερα του τομέα παραγωγής ηλεκτρικής ενέργειας. Επιπλέον, προκειμένου να βελτιωθεί η διαφάνεια, η Επιτροπή δημοσιεύει τις αποφάσεις σχετικά με τις κρατικές ενισχύσεις στο Διαδίκτυο και στην Επίσημη Εφημερίδα.

Η Επιτροπή δημοσιεύει τακτικές εκθέσεις για τις απαιτήσεις εναρμόνισης της εσωτερικής αγοράς ηλεκτρικής ενέργειας.

(1) ΕΕ L 60 της 9.3.1999.

(2) Κρατική ενίσχυση 2000/C101/03, ΕΕ C 101 της 8.4.2000.

(3) ΕΕ L 329 της 30.12.1993.